Já upplýsingaveitur opnuðu nýlega nýja og endurbætta vefsíðu . Hún hefur þróast frá þeirri gömlu og sú nýja aðlagar sig að hvaða tæki sem er , sem gerir hana mjög þægilega í notkun á snjalltækjum . Nýja heimasíðan er því vel nothæf og mikil endurbót við þá gömlu , en einhverra hluta vegna sá Já sér hag í að gefa einnig út nýtt app . Já hafa nú þegar gefið út tvö öpp ; Stjörnur.is og hið mjög þægilega Já í símann . Nýja appið þeirra er mjög einfalt : með því er hægt að hringja í 118 . Það er ekki hægt að fletta upp í símaskránni , skoða kort , fá vegvísun eða leita í gulu síðunum . Appið samanstendur bókstaflega af einum takka sem stendur á “ Hringja í 118 ” sem er hægt að ýta á . Hvers vegna nokkur einstaklingur ætti að vilja vera með sér app til þess að hringja í 118 er ofar mínum skilningi , en einhverjum hjá Já upplýsingaveitum hefur fundist það góð hugmynd ( og sennilega forritað appið í einhverju hádegishléinu ) . Það er engin tenging við Já vefinn , númerauppflettingu eða stjörnur , heldur eingöngu þessi eini takki . Ég hef það fyrir venju að hafa alltaf a.m.k. 3 skjáskot úr appi . Hér var ekki hægt að taka fleiri en eitt . Lýsingin á appinu er þessi : „ 118 appið frá Já sparar þér tíma . Með því að nota appið færðu beint samband við þjónustufulltrúa hjá 118 . Athugið að gjaldfært er fyrir þjónustuna í Já 118 samkvæmtverðskrá . Innan tíðar verða fleiri þjónustumöguleikar í boði í þessu appi . “ Appið spratt fyrst upp á Play Store og App Store fyrir rúmum mánuði síðan og héldum við á Simon að um einhverja prufu væri að ræða . Þarna væri útgáfa 1.0 af appinu og ætti eftir að setja einhverjar fleiri viðbætur við á næstu dögum . Síðan þá hefur ekki ein uppfærsla verið gerð á appinu og það er enn líkt og það sé á Alpha stigi . Við rákum því upp stór augu þegar við sáum auglýsingu fyrir appið á á helstu fréttamiðlum landsins . Þetta app er vafalaust eitt það tilgangslausasta sem hefur verið auglýst af íslensku fyrirtæki og er skólabókardæmi um app tískubylgjuna sem hefur tröllriðið íslenskum markaði . Fyrirtæki verða að fara að gera sér grein fyrir því að það er staður og stund fyrir app . Það að appið spari manni bókstaflega 4 smelli ( Phone – 1 – 1 – 8 – hringja , á móti 118 appið á heimaskjánum – Hringja í 118 ) við það að hafa samband við Já er ekki nægilega góð ástæða fyrir appi . Á Android hefði verið hægt að gera skjátæki ( e. widget ) sem væri hægt að hafa á heimaskjánum til þess að hringja beint í 118 , frekar en að þurfa að opna app . Einnig má benda á Android , iPhone og Windows Phone er hægt að gera flýtivalmynd til þess að hringja í símanúmer , sem er í raun enn fljótlegra en að opna appið og hringja þaðan . Þetta er app sem enginn mun koma til með að nota fyrr en búið er að bæta nýjum möguleikum við . Við bíðum þó engu að síður spennt eftir að fá uppfærslu á þetta app . Það eru miklir möguleikar í boði og vonumst við innilega til að Já tefli fram flottu og nothæfu appi sem verður . Já númerauppflettingin er nánast orðin að staðalbúnaði á íslenskum Android símum og væri gaman að sjá annað vel heppnað og nothæft app . Já 118 appið má finna á App Store og . Ekkert hefur heyrst hvort appið komi á Windows Phone .